— Усё правільна, следчаму законам прама даручана высвятляць прычыны і ўмовы здзяйснення злачынстваў і ўносіць прадстаўленні аб іх ухіленні. У першым паўгоддзі прадстаўленні аб ухіленні парушэнняў закона, прычын і ўмоў, што садзейнічалі здзяйсненню злачынстваў, унесены намі ў розныя органы і арганізацыі па кожнай трэцяй справе. Пры гэтым больш за 3.500 прадстаўленняў следчыя давялі асабіста, да прыкладу, на агульных сходах калектываў, нарадах у арганізацыях, паседжаннях выканкамаў. У цэлым за час свайго існавання Следчы камітэт накіраваў больш за 122 тысячы прадстаўленняў. Па выніках іх разгляду па патрабаванні следства прынятыя меры рэагавання ў дачыненні 9.384 службовых асобаў, больш як 500 вызваленыя ад пасад. Па выяўленых пры расследаванні крымінальных спраў негатыўных фактах, што набываюць маштабы негатыўных тэндэнцый, практыкуем і накіраванне абагульненай інфармацыі па такіх праблемных пытаннях у органы ўлады. Да прыкладу, у чэрвені — ліпені накіраваныя два інфармацыйныя лісты ва Урад нашай краіны — аб неадкладным прыняцці мер па забеспячэнні бяспечнай эксплуатацыі дзіцячага гульнявога абсталявання і па забеспячэнні бяспекі дзяцей на аб’ектах забаўляльнай інфраструктуры. Аналізуючы крымінальныя справы аб махлярствах, толькі ў студзені 2015 года накіраваныя абагульненыя лісты ў Нацыянальны банк, Міністэрства па падатках і зборах, Генеральную пракуратуру...